CELEX: 62012TN0072
Language: ro
Date: 2012-02-17 00:00:00
Title: Cauza T-72/12: Acțiune introdusă la 17 februarie 2012 — Bank Mellat/Consiliul

14.4.2012   
            
            
               RO
            
            
               Jurnalul Oficial al Uniunii Europene
            
            
               C 109/28
            
         Acțiune introdusă la 17 februarie 2012 — Bank Mellat/Consiliul
   (Cauza T-72/12)
   2012/C 109/58
   Limba de procedură: engleza
   
      Părțile
   
   
      Reclamantă: Bank Mellat (Teheran, Iran) (reprezentanți: S. Zaiwalla, P. Reddy și F. Zaiwalla, Solicitors, M. Brindle, QC și R. Blakeley, Barrister)
   
      Pârât: Consiliul Uniunii Europene
   
      Concluziile
   
   Reclamanta solicită Tribunalului să dispună:
   
               —
            
            
               Anularea Deciziei 2011/783/PESC (1) a Consiliului și a Regulamentului de punere în aplicare nr. 1245/2011 (2) al Consiliului, în măsura în care se aplică reclamantei;
            
         
               —
            
            
               Declararea ca inaplicabile în privința sa a articolului 19 alineatul (1) litera (b) și a articolului 20 alineatul (1) litera (b) din Decizia 2010/413/PESC (3) a Consiliului precum și a articolului 16 alineatul (2) din Regulamentul (UE) nr. 961/2010 (4) al Consiliului.
            
         
               —
            
            
               Că articolul 60 alineatul (2) din Statutul Curții de Justiție a Uniunii Europene nu se aplică anulării desemnării reclamantei; și
            
         
               —
            
            
               Obligarea pârâtului la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă patru motive.
   
               1.
            
            
               Prin intermediul primului motiv se invocă faptul că nu sunt întrunite, în privința reclamantei, criteriile de fond pentru desemnarea în temeiul Deciziei 2010/413/PESC și al Regulamentului nr. 961/2010, și/sau că pârâtul a săvârșit o eroare vădită de apreciere în ceea ce privește stabilirea existenței sau a inexistenței acelor criterii la momentul reexaminării desemnării reclamantei.
            
         
               2.
            
            
               Prin intermediul celui de al doilea motiv se invocă o încălcare a drepturilor de proprietate ale reclamantei și a principiului proporționalității ca urmare a desemnării permanente a reclamantei.
            
         
               3.
            
            
               Prin intermediul celui de al treilea motiv se susține că prin menținerea desemnării sale, pârâtul a încălcat cerințele procedurale privind: (i) motivarea corespunzătoare; și (ii) respectarea dreptului la apărare și a dreptului la o protecție jurisdicțională efectivă.
            
         
               4.
            
            
               Prin intermediul celui de al patrulea motiv se invocă necesitatea admiterii prezentei acțiuni în măsura în care cererea reclamantei din cauza T-496/10 Bank Mellat/Consiliul va fi admisă.
            
         
      (1)  Decizia 2011/783/PESC a Consiliului din 1 decembrie 2011 de modificare a Deciziei 2010/413/PESC privind adoptarea de măsuri restrictive împotriva Iranului (JO L 319, p. 71).
   
      (2)  Regulamentul de punere în aplicare (UE) nr. 1245/2011 al Consiliului din 1 decembrie 2011 de punere în aplicare a Regulamentului (UE) nr. 961/2010 privind măsuri restrictive împotriva Iranului (JO L 319, p. 11).
   
      (3)  Decizia Consiliului din 26 iulie 2010 privind adoptarea de măsuri restrictive împotriva Iranului și de abrogare a Poziției comune 2007/140/PESC (JO L 195, p. 39).
   
      (4)  Regulamentul (UE) nr. 961/2010 al Consiliului din 25 octombrie 2010 privind măsuri restrictive împotriva Iranului și de abrogare a Regulamentului (CE) nr. 423/2007 (JO L 281, p. 1).